Kép forrása: anotherhouseblog.com
3/5 Kávé
Sok kismama az első néhány hónapban már csak a kávé illatától is rosszul van, míg mások épp ekkor kívánják jobban.
Bármelyik táborba is tartozol, jó tudnod, hogy napi 150-200 mg koffein a kutatások szerint ártalmatlan a babára nézve, így egy-két bögre finom tejeskávét vagy cappuccinót nyugodtan elfogyaszthatsz naponta.
Különösen jól jöhet a kávé, ha alacsony a vérnyomásod, és emiatt aluszékony vagy, szédelegsz!
4/5 Bizonyos ételek
Kultúránként, országonként változik, hogy mely ételek kerülnek a kismama tiltólistájára, mindenesetre, ha az összes ilyet összeszednénk a világból, valószínűleg éhen halna a leendő anyuka…
Bár az étkezésre vonatkozó tiltás igazából már a születés után, a szoptatás időszakában csúcsosodik ki, azért léteznek meredek teóriák már a terhesség alatt elfogyasztott ételekkel összefüggésben is.
Általánosságban elmondható, hogy kerülni kell az ételmérgezés rizikóját, nem ajánlottak a nyers húsok, lejárt ételek, ám nem kell tartózkodni a fűszerektől vagy a haltól, mindent ehet a kismama, ami jólesik neki.
Kép forrása: tiffanyburkephotography.com
5/5 Kádban fürdés
Várandósság idején a fürdők látogatása a fertőzések miatt nem ajánlott, bár erről is megoszlanak a vélemények még a nőgyógyászok között is. Vannak, akik azonban még az otthoni kádfürdőzéstől is tartanak, pedig aki már próbálta, tudja, hogy nagy pocakkal milyen jól tud esni elnyújtózni a kádban.
A kádban fürdés a megfelelő higiéniai szabályok betartása – mint a kád fertőtlenítése fürdés előtt – egyáltalán nem ellenjavallt, csak arra kell odafigyelni, hogy ne legyen forró a víz, az ugyanis vérbőséget okozhat. Ha bizonytalan vagy, hogy mi a még nem túl forró, vegyél egy vízhőmérőt (ha meglesz a baba, úgyis kelleni fog), és figyeld, hogy ne menjen 36-37 fok fölé a víz hőmérséklete. Aztán pedig csak lazíts, és élvezd, hogy milyen könnyű vagy.